
	MANYLEB ASESU LEFEL 6 



	Enw’r myfyriwr:
	Nia Dudley
	Rhif Adnabod y myfyriwr:
	1600454

	Rhaglen:
	BA Addysg Gynradd SAC

	Modwl:
	Egwyddorion Arfer a Chynnydd

	Cod y modwl:
	ECAD6001C
	Cyfraniad at Asesiad Cyffredinol y Modwl  (%):
	50%

	Darlithydd:
	C W Jennings
	Gwiriwr Mewnol:
	

	Teitl yr Aseiniad:
	Cyflwyniad fideo unigol a
 ffeil gefnogi 
	Nifer o eiriau (neu’r cyfwerth): 
	Cyfatebol â 3,000

	Dyddiad cyflwyno:
	13eg o Dachwedd 2018
	Dyddiad dychwelyd marciau dros dro ac adborth ysgrifenedig: 
	11fed o Ragfyr 2018

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): Cofbin / Ffeil / Turnitin
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   











	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Ymyrraeth: Derbyshire 

Prynhawn da, heddiw rwyf am siarad am ymyrraeth a fydd yn helpu lles plant yr ysgol yn fawr. Fel rydym yn gwybod plant yw’r canolbwynt i bopeth yn yr ysgol ac fel Pennaeth clywaf lawer o bethau cadarnhaol am y plant gan y staff. Ar y pegwn arall, mae gennym blant dihyder, neu blant sy’n ansicr o sut i ymdopi ag emosiwn. Lleolir yr ysgol mewn ardal ddifreintiedig iawn, gyda dros bedwardeg y cant o’r disgyblion o gartrefi difreintiedig. Dangosa David Ayre (2016,t.10) y cysylltiad rhwng plant o gartrefi difreintiedig a’r teimladau negyddol amdano’i hun. (Gwelir y graffiau ar y sgrin)  

Fel addysgwyr dylwn ystyried pam mae plant yn ymateb yn emosiynol, a theimlo’n isel neu’n ddihyder. Mae’n hysbys bod llawer o rieni yn poeni am eu plant, a derbyniwn geisiadau yn wythnosol yn gofyn am gymorth a chefnogaeth ar y mater hwn. Rydw i’n awyddus iawn i helpu’r plant datblygu’r sgiliau allweddol a chodi eu hyder i gyrraedd eu potensial llawn ym mywyd tu fewn a thu fas i’r ysgol. (Derbyshire County Council, Anhysbys).

Credaf mai’r ymyrraeth gorau gallwn ddarparu yn ein hysgol yw Derbyshire. Disgrifir Derbyshire fel chwarae cadarnhaol neu positive play. (Defnyddir term Saesnig gan fwyaf mewn ysgolion). Sefydlwyd yr ymyrraeth yn Swydd Derby tua ugain mlynedd yn ôl. Yn ôl Cyngor Swydd Derby nod yr ymyrraeth yw codi hyder a helpu lles emosiynol plant. Targedir y plant swil ac ofnus, ac mae hefyd yn helpu’r plant mwy heriol i gael lle diogel iddynt hwy encilio am bum munud ac ymlacio (Derbyshire County Council, 2018).  Neilltuir ystafell ar wahân ar gyfer yr ymyrraeth. Wrth i’r plant chware gyda’r arbenigwr mae’r plant yn datgeli beth sydd yn pryderant nhw neu beth sy’n digwydd yn eu bywydau tu fas i’r ysgol. Canfyddir wrth i’r plant chwarae ac yn fwynau gwneud rhywbeth sy’n naturiol iddyn nhw, maen nhw’n teimlo’n gyfforddus siarad am eu teimladau a’i emosiynau. Ymchwilir i effaith Derbyshire ac wrth i’r plant cymryd rhan yn yr ymyrraeth bydd yn codi hyder, a fydd yr unigolion yn gadael yn teimlo’n bositif amdano’i hun, ac yn barod i guro gweddill eu dydd.

Y cam cyntaf fydd hyfforddi aelod o staff yn null Derbyshire a fydd yn datblygu i fod yn arbenigwr ar yr ymyrraeth yn yr ysgol. O ganlyniad i ymchwil mewn ysgolion credir mai naill ai cyflogi aelod o staff ychwanegol fyddai orau neu ddarparu cyfle i aelod presennol i gymryd at y rôl oblegid bydd y dyletswyddau yn llawn amser ar y cychwyn. 

Er mwyn targedu cohort penodol o ddisgyblion bydd yr arbenigwr yn trafod gyda’r athrawon i weld pwy fyddai’n elwa o’r ymyrraeth. Targedir disgyblion fyddai’n dangos tueddiadau emosiynol yn rheolaidd. Sefydlir trefn foreol o wirio teimladau pob disgybl yn y sesiwn gofrestri naill ai ar ffurf siart (gweledol) neu flychau teimladau (cyfrinachol). Ceir manteision i’r ffurf gudd o ddatgelu teimladau oherwydd deileuir yr arfer o ddynwared eraill, a phwysleisir yr angen i feddwl yn annibynnol. Cedwir cofnod o’r ymatebion yn ddyddiol ac ymgysylltir â’r wybodaeth er mwyn pennu cynulleidfa darged. 

Ystyrir cefndir disgyblion yn ogystal. Ystyrir hefyd unrhyw gefnogaeth allanol a dderbynia’r plant eisoes. Blaenoriaethir chwe disgybl a sail y canfyddiadau. Cyn cychwyn ar yr ymyrraeth byddaf yn danfon llythyr adref yn esbonio natur ymyrraeth Derbyshire ac amlygu manteision yr ymyrraeth i'w plant. Pe derbynnir caniatâd, byddwn yn darparu holiadur iddynt nodi sut mae’r plentyn yn ymddwyn gartref ac iddynt nodi unrhyw bryderon am gyflwr emosiynol ac ymddygiad y plant. Byddai rhannu’r un holiadur gyda’r staff yn cynnig goleuni pellach ar ymddygiad unigolion o fewn yr ysgol. Aiff yr arbenigwr ymlaen i ddehongli’r data cyn darparu sesiynau i’r disgyblion. 

Anelir cynnal sesiynau o hanner i dri chwarter awr dwywaith yr wythnos ar gyfer pob unigolyn. Bydd y sesiynau yn hollol gyfrinachol. Fodd bynnag, pe byddai disgybl yn datgelu gwybodaeth nad yw’n ddiogel am eu cartrefi neu’n rhwystro eu hawliau plant disgwylir i’r arbenigwr rannu gwybodaeth gennyf. 

Trwy ddarparu adnoddau amrywiol o ddiddordeb i’r disgyblion yn yr ystafell, can gyfle i chwarae gyda hwy a theimlo’n gysurus yn yr amgylchedd. Bob yn dipyn bydd yr arbenigwr yn ennyn sgwrs gyda disgybl ac yn manteisio ar y cyfle i drafod teimladau’r disgybl ar y pryd. Arweinia hyn at luniadu teimladau. Gellir defnyddio chwarae synhwyraidd hefyd sy’n ymwneud a gweithgareddau ystyriol. Manteisir y disgyblion o weithgareddau ystyriol wrth i’r gweithgareddau gostegu’r disgybl ac yn helpu lleihau gorbryder a straen. (Good Start Early Learning, 2017). 

Ni orfodir disgyblion i gyfrannu. Ar ddiwedd pob sesiwn disgwylir i’r arbenigwr ysgrifennu adroddiad trylwyr am fynegiadau disgyblion, ac ymhen chwe wythnos llunnir proffil o bob plentyn. Bydd modd cymharu’r tracio yma gyda nodiadau o ymddygiad ac emosiynau disgyblion yn eu dosbarthiadau. Rhydd hyn gyfle i fonitro effaith yr ymyrraeth yn ehangach i’r ystafell therapi.  

Gall yr arbenigwr gwblhau graddfa lles emosiynol Ferre Leavers ar y cychwyn ac yn ystod yr ymyrraeth gyda’r nod o gyrraedd lefel pump sef lles emosiynol uchel iawn. (Nursery Resources, 2018). Cred Leavers (Anhysbys, dyfynnwyd yn Nursery resources, 2018) i gael datblygiad da i’r plentyn ac i’r plentyn gysylltu â dysgu’n ddwys yn yr ysgol bod rhaid iddynt gael lefel uwch o ymglymiad a lles emosiynol.  Ar ddiwedd y chwe wythnos bydd yr arbenigwr yn cymharu sut oedd y plentyn ar ddechrau’r daith i gymharu â’i agwedd ar ddiwedd y daith. 

Ymestynnir y ddarpariaeth drwy amserlenni’r arbenigwr ar ddyletswydd iard yn ystod egwyl. Bwriedir sefydlu perthynas gyfeillgar/ mentora rhwng yr arbenigwr â’r disgyblion fel gallant fynnu sgwrs unrhyw bryd, a thu hwnt i’r amserlen chwe wythnos.   

Amlygir bydd cost yn y Dull, wrth gyflogi arbenigwr, ac wrth ddarparu’r adnoddau priodol i gyfleu awyrgylch tawel a chyfforddus yn yr ystafell. Gellir defnyddio’r grant datblygu disgyblion (2017) i helpu cronfa’r ymyrraeth.   

Gwelir bod Prifysgol Sheffield Hallam yn cefnogi’r dull Derbyshire. Nodant fod tystiolaeth i ategu bod chwarae positif a darparu ymyraethau fel Derbyshire yn effeithio’n gadarnhaol ar ymddygiad plant.  (Sheffield Hallam University, Anhysbys, dyfynnwyd yn Derbyshire County Council, 2018 ). Amlygodd y Brifysgol i ddweud ni fydd plant yn gallu cyrraedd eu llawn botensial a llwyddo yn yr ysgol os nad ydynt yn gallu ymdopi gyda’u hemosiynau, teimladau cryfion a gwybod sut i reoli eu hymddygiad. (Sheffield Hallam University, Anhysbys, dyfynnwyd yn Derbyshire County Council, 2018).
Amlygir arfer da o’r dull Derbyshire yn Ysgol Gynradd Brigg yn Swydd Derby. Defnyddiant yr ymyrraeth ers 2008 a chynllunia’r ysgol sesiwn un am un am gyfnod o bum munud ar hugain unwaith yr wythnos. Darperir cyfle i’r plant i fynychu’r ystafell unrhyw bryd pe byddent yn teimlo’n drist, yn grac neu o dan straen. Atega’r ysgol fod chwarae yn beth naturiol i blant ac yn arf iddynt wneud synnwyr o’r byd o’u cwmpas. Cyfloga’r ysgol berson penodol i weithio fel yr arbenigwr Derbyshire  gan fachu’r teitl ‘positive play worker.’ (The Brigg Infant School, Anhysbys) 

Gwelais y dull ar waith yn Ysgol Tan-y-Lan yn Nhreforys. Profais effaith gadarnhaol Derbyshire ar unigolion. Lleolir yr ysgol mewn ardal ddifreintiedig debyg i ninnau. Cynllunnir sesiynau o ddeugain munud ddwywaith yr wythnos i ddisgyblion penodol yn Nhan-y-Lan, am gyfnod o chwe wythnos. Pwysleisir dechrau’r ymyrraeth o flwyddyn dau i fyny oherwydd gwelon nad oedd y dull yn effeithiol gyda disgyblion ifancach gan nad oeddent yn medru mynegi eu teimladau ar lafar.   

Byddai’n dda ystyried canfyddiadau Ysgol Tan-y-Lan gan dargedu disgyblion blwyddyn dau a thri ar y cychwyn. Wedi cyfnod o dreialu’r dull a chasglu data amrywiol yna bydd modd ystyried y ddarpariaeth ar gyfer ymyrraeth ysgol gyfan. 
Amlygodd pennaeth Tan-y-Lan yr angen am gydweithio clos rhwng yr arbenigwr â’r athrawon er mwyn magu darlun eang ac aml haenog o deimladau ac ymddygiad disgyblion. Her arall a nodwyd ganddynt oedd cydweithrediad rhieni. Bydd angen gofal ac ystyriaeth ar ffurf o gyflwyno’r dull i rieni er mwyn annog ymddiriedaeth a ffydd o’r cychwyn. Ystyrir y posibilrwydd o gynnal noswaith ‘Dewch i ddysgu am ddull Derbyshire’ a chynnig blas o Swydd Derby drwy gynnig paned a tharten ‘Bakewell’ fel abwyd. 

Heb os nac oni bai bydd yr ymyrraeth hon yn helpu’r disgyblion gyrraedd eu potensial. Gydag argymhellion Donaldson ar gyfer cwricwlwm llwyddiannus i’r dyfodol, mae ffocws pellach ar les a hapusrwydd disgyblion. Yn wir, un o’r pedwar diben yw sefydlu ‘unigolion iach hyderus’ (Donaldson 2015, t. 30). Hyderaf y gwnaiff datblygiad mewn lles arwain at gynnydd mewn safonau academaidd. Dangosir bod cynnydd ym mhrofion asesu safonol o un ar ddeg y cant yn gysylltiedig ag ysgolion sydd yn darparu ymyraethau i wella lles emosiynol a chymdeithasol. (Ofsted, Anhysbys dyfynnwyd yn Brooks, 2014, t. 9). 

Carwn ddiolch i chi am eich ystyriaeth i’r ymyrraeth. Wedi’r ymyrraeth gobeithio bydd “alaw pan ddistawo, yn mynnu canu’n y co” (Jones, 2010) a chawn weld effaith hir dymor ar yr aelwydydd a manteision emosiynol, ymddygiadol a feddyliol i’n dysgwyr difreintiedig.  

